ՄՐՑՈՒՅԹԻ ՄԱՍՆԱԿՑԻ ՀՐԱՀԱՆԳ «ԱՐՄԵՆՏԵԼ» ՓԲԸ ՀԱՄԱՐ ԴԵԲԻՏՈՐԱԿԱՆ ՊԱՐՏԱՎՈՐՈՒԹՅՈՒՆՆԵՐԻ ՀԱՇՎԱՌՄԱՆ և ԲՌՆԱԳԱՆՁՄԱՆ ՀԱՄԱԿԱՐԳԻ ՄԱՏԱԿԱՐԱՐԻ ԸՆՏՐՈՒԹՅԱՆ ԲԱՑ ՄՐՑՈՒՅԹ

**ք. Երևան, 2014**

[1. Ընդհանուր տեղեկություններ մրցույթի վերաբերյալ 2](#_Toc380065796)

[1.1. Մրցույթի առարկան 3](#_Toc380065797)

[2. Մրցույթի անցկացման կարգը 3](#_Toc380065804)

[2.1. I փուլ՝ Մասնակիցներից առաջարկների հավաքագրում 4](#_Toc380065805)

[2.2. II փուլ՝ Մասնակիցների որակավորում և կարճ ցուցակի ձևավորում 9](#_Toc380065806)

[2.3. III փուլ՝ Առաջարկների բարելավում… 10](#_Toc380065807)

[2.4. IV փուլ՝ Հաղթողի ընտրություն և հայտարարում 10](#_Toc380065808)

[3. Պատվիրատուի իրավունքները 11](#_Toc380065813)

[4. Մասնակցի որակազրկում 12](#_Toc380065819)

[5. Այլ 13](#_Toc380065820)

[6. Հավելվածներ 13](#_Toc380065820)

## Մրցույթի առարկան

«ԱրմենՏել» ՓԲԸ (այսուհետ՝ Պատվիրատու) սույնով հրավիրում է Ձեր Ընկերությանը (այսուհետ՝ Մասնակից) մասնակցելու «ԱրմենՏել» ՓԲԸ համար դեբիտորական պարտավորությունների հաշվառման և բռնագանձման համակարգի մատակարարի ընտրության բաց մրցույթին (այսուհետ՝ Մրցույթ):

Մրցույթի առարկա է հանդիսանում դեբիտորական պարտավորությունների հաշվառման և բռնագանձման համակարգը ներառյալ 4 տարվա երաշխիքային սպասարկումը:

Մրցութային առաջարկի ձևը բերված է սույն Հրահանգի **Հավելված 1-ում:**

Սպասարկման մակարդակի համաձայնագիրը (SLA/Service Level Agreement) բերված է սույն Հրահանգի **Հավելված 2-ում:**

Որակավորման պահանջները բերված են սույն Հրահանգի **Հավելված 3-**ում:

Համակարգին ներկայացվող Բիզնես ֆունկցիոնալ պահանջները բերված են սույն Հրահանգի **Հավելված 4-ում:**

ԻՏ ենթակառուցվածքին և տեղեկատվական անվտանգությանը ներկայացվող պահանջները բերված են սույն Հրահանգի **Հավելված 5-ում:**

Մրցույթի արդյունքում Պատվիրատուն ընտրում է մեկ հաղթողի և մեկ պահուստային մատակարարի:

Մրցույթի հաղթողի հետ կկնքվի **Հավելված 6** ձևանմուշին համապատասխան պայմանագիր: Համաձայն պայմանագրի պայմանների արջեքի 70 %-ը կվճարվի Համակարգի մատակարարելուց, տեղադրելուց և ընդունման-հանձնման ակտը երկկողմանի ստորագրելուց հետո 60 օրացուցային օրվա ընթացքում, 7.5 %-ը կվճարվի առաջին տարվա երաշխիքային ժամկետը լրանալուց ու համապատասխան Ակտը (պայմանագրի 9.1 կետ) ստորագրելու օրվանից 60 օրվա ընթացքում, 7.5 %-ը երկրորդ տարվա երաշխիքային ժամկետը լրանալուց հետո, 7.5 %-ը երրորդ տարվա երաշխիքային ժամկետը լրանալուց հետո, և վերջին 7.5 %-ը չորրորդ տարվա երաշխիքային ժամկետը լրանալուց հետո,

Համակարգի մատակարարման համար ցանկալի ժամկետը՝ պայմանագրի կնքման օրվանից **6 ամիս**:

## 2. Մրցույթի անցկացման կարգը

Մրցույթն անցկացվում է 4 փուլով:

Մրցույթի անցկացման հետ կապված բոլոր հարցերով Պատվիրատուի կոնտակտային անձ՝

* **Անուն, ազգանուն՝ Հասմիկ Ավագյան, Ասյա Այվազյան**
* **Հասցեն՝** ք. Երևան, Ահարոնյան 2, 207 սենյակ
* **Էլեկտրոնային հասցե՝** [Hasavagyan@beeline.am](mailto:Hasavagyan@beeline.am), AAyvazyan@beeline.am

**2.1.Փուլ 1: Մասնակիցներից առաջարկների հավաքագրում**

* Մրցույթի Մասնակցի Հրահանգն (այսուհետ՝ ՄՄՀ) իր Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ՄՄՀ-ի հետ, որից հետո պատրաստում է առաջարկը և ուղարկում այն Պատվիրատուին:
* Բաց մրցույթի Մասնակիցը պետք է ներկայացնի գնային առաջարկը համաձայն Հավելված 1: Բոլոր գները պետք է ներկայացվեն ռեզիդենտների համար ՀՀ դրամով, ոչ ռեզիդենտների համար՝ ԱՄՆ դոլարով կամ այլ արտարժույթով:
* Ֆինանսական վերլուծության ժամանակ տարբեր արժույթներով ներկայացված առաջարկները համեմատվելու են հիմնվելով ՀՀ ԿԲ հաշվարկային փոխարժեքի վրա առաջարկների ներկայացման օրվա դրությամբ:

**2.1.1 Մասնակցի առաջարկի բովանդակությանը ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը ներկայացված է ՄՄՀ-ի Հավելված 1-ում և փոփոխման ենթակա չէ),
2. Որակավորման պահանջներին համապատասխանության հայտարարագիր համապատասխան հավելվածներով (ձևը ներկայացված է ՄՄՀ-ի Հավելված 3-ում և փոփոխման ենթակա չէ),
3. Գաղտնի տեղեկատվության չհրապարակման մասին համաձայնագիր (ձևը բերված է ՄՄՀ Հավելված 9-ում և փոփոխման ենթակա չէ),
4. Շահագրգռվածության բացակայության մասին նամակ (ձևը բերված է ՄՄՀ Հավելված 10-ում և փոփոխման ենթակա չէ),
5. Տեղեկանք այն մասին, որ Մրցույթի Մասնակիցը չի գտնվում անվճարունակության, սնանկացման կամ լուծարման գործընթացներում, տրված՝

* ՀՀ ռեզիդենտ հանդիսացող Մասնակիցների դեպքում՝ Դատական վարչության կողմից
* Եթե Մասնակիցը չի հանդիսանում Հայաստանի Հանրապետության ռեզիդենտ՝ հենց Մասնակցի կողմից:

1. Էլեկտրոնային փաստաթղթերի փոխանցման ակտը (ձևը ներկայացված է ՄՄՀ-ի Հավելված 7-ում և փոփոխման ենթակա չէ):
2. Մասնակցի հարցաթերթիկ (ձևը ներկայացված է ՄՄՀ-ի Հավելված 8-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՄՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով առանց ԱԱՀ:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկները ԱՄՆ դոլարով կամ այլ արտարժույթով: Հայաստանի Հանրապետության հարկային օրենսդրության համաձայն կիրառվում է 10% ոչ-ռեզիդենտի հարկ, եթե Ծրագրային Ապահովունը մատակարարվում է ոչ ռեզիդենտ կազմակերպության կողմից: «ԱրմենՏել» ՓԲԸ, գործելով որպես ոչ ռեզիդենտ կազմակերպության հարկային գործակալ, վճարման ենթակա ոչ ռեզիդենտի հարկը պահում է և վճարում այն Հայաստանի Հանրապետության պետական բյուջե: Մասնակցի ռեզիդենտության երկրի և ՀՀ միջև կրկնակի հարկումից խուսափելու համար համապատասխան կոնվենցիայի առկայության դեպքում, կրկնակի հարկումից խուսափելու հարցը լուծվում է հաշվի առնելով. տվյալ կոնվենցիայի դրույթները և ՀՀ հարկային օրենսդրության դրույթները: Կրկնակի հարկումից խուսափելու հարցը պարզաբանելու համար ոչ ռեզիդենտ Մասնակիցը համապատասխան նամակով կարող է դիմել Պատվիրատուի կողմից նշված կոնտակտային անձին` տրամադրելով վերոհիշյալ տվյալները:
* Կոմերցիոն առաջարկում Մասնակցի կողմից ներկայացված գները, Մասնակցի հաղթանակի դեպքում, կարող են ամրագրվել Մրցույթի արդյունքում կնքվելիք պայմանագրում:
* Մասնակիցը ներկայացնում է մրցութային առաջարկը Ընդունման-հանձնման ակտն ստորագրելու պահից 60 օրացուցային օրվա հետվճարի պայմանով:
* Հաղթողի հետ կկնքվի պայմանագիր ոչ ուշ քան 60 օրացուցային օր հետվճարի պայմանով: Պայմանագիրը կնքելուց հետո հաղթողը հնարավորություն կունենա (այն դեպքում եթե մրցույթի փուլում նա տվել է իր համաձայնությունը) ցանկություն հայտնել, որպեսզի Պատվիրատուն վերանայի վճարման պայմանները մինչև 5 օրացուցային օր՝ պայմանագրի համապատասխան գնային իջեցմամբ: Իր համաձայնությունը մասնակիցը հաստատում է մրցութային առաջարկի ձևի մեջ առաջարկը ներկայացնելու փուլում: Վերահաշվարկը կկատարվի համաձայն հետևյալ բանաձևի՝ մրցութային առաջարկ \* օրերի տարբերություն – Պատվիրատուի կողմից սահմանված արժեքի ճշգրտման տոկոսը / 365.

Պատվիրատուն իրեն իրավունք է վերապահում մերժել մատակարարին գների վերանայման հարցում:

* Մրցութային առաջարկը պետք է ծածկի Համակարգի ամբողջ արժեքը ներառյալ 4 տարվա երեշխիքային սպասարկումը (ձևաչափը բերված է սույն Հրահանգի Հավելված 1-ում):
* Մասնակիցը մրցութային առաջարկի հետ միասին ներկայացնում է պրեզենտացիա՝ համակարգի ներդնման գծագրով և մանրամասն նկարագրությամբ:
* Մրցութային առաջարկը պետք է ուժի մեջ լինի Մասնակիցներից առաջարկների հավաքագրման ավարտի ամսաթվից 60 օրացուցային օրից ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկներն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին մասնակցի առաջարկի համապատասխանության հայտարարագիր իր հավելվածներով՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը NDA.pdf),
4. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Անշահագրգռվածություն.pdf),
5. Էլեկտրոնային փաստաթղթերի հանձնման ակտ՝ փաստաթղթի սկան արված պատճենը PDF ձևաչափով (ֆայլի անունը Ակտ.pdf),
6. Տեղեկանք այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում՝ փաստաթղթի սկան արված պատճենը PDF ձևաչափով (ֆայլի անունը Տեղեկանք.pdf),
7. Մասնակցի հարցաթերթիկ (ֆայլի անունը Հարցաթերթիկ.pdf)):

* Փաստաթղթերի սկան արված պատճեններին ներկայացվող պահանջներ՝
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + փաստաթղթի յուրաքանչյուր էջ (բացառությամբ Տեղեկանքի այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում) պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Յուրաքանչյուր ֆայլ պետք է պարունակի հետևյալ պարտադիր վավերապայմանները՝ Մրցույթի անունը, Մասնակցի անունը, փաստաթղթի անվանումը, առաջարկը կազմելու ամսաթիվը:
* Մասնակիցը միախմբում է հետևյալ ֆայլերը՝

1. Կոմերցիոն առաջարկ.pdf,
2. Կոմերցիոն առաջարկ.xls,
3. Համապատասխանության մասին հայտարարագիր.pdf,
4. NDA.pdf
5. Անշահագրգռվածություն.pdf,
6. Տեղեկանք.pdf,
7. Հարցաթերթիկ.pdf,

Գաղտնաբառով պաշտպանված RAR ձևաչափ մեկ արխիվում (ֆայլի անունը «*Մասնակցի անունը 040\_14*»: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

* ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԱՄԵՆ ՄԻ ՖԱՅԼ: ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆԵԼ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

* Մասնակիցն ուղարկում է ՄՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին **17.02.2015 թ.** ժամը **16:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին «Մասնակցի անվանումը*՝* Մրցույթ 040\_14»: Բազմահատոր արխիվի հատորներն ուղարկվում են առանձին նամակներով:
* ՄՄՀ թիվ 7 Հավելվածի պահանջներին համապատասխան պատրաստված Էլեկտրոնային փաստաթղթերի հանձնման ակտը (Ակտ.pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի [Tigs@beeline.am](mailto:Tigs@beeline.am) հասցեին (առանց պատճեններն այլ փոստարկղերին ուղարկելու) **17.02.2015 թ.** ժամը **16:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին:«*Մասնակցի անվանումը -*  Մրցույթ 040\_14»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՄՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ՄՄՀ 2-րդ բաժնում նշված կոնտակտային անձի հետ էլեկտրոնային նամակագրության միջոցով:
* ՄՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **10.02.2015 թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **13.02.2015 թ. ժամը 18:00 (տեղական ժամանակով):**
* **17.02.2015 թ. ժամը 16:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա:
* Մասնակցի կողմից ՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՄՄՀ 2-րդ բաժնում նշված կոնտակտային անձից պարզաբանում խնդրել:
* Մինչև մրցութային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ «*Մասնակցի անվանումը*  - Մրցույթ 040\_14»:
* Մինչև մրցութային առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ՄՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:

**2.2. Փուլ 2: Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության (այսուհետ` ՈՊ):՝

1. Առաջարկը պետք է համապատասխանի ՄՄՀ 2.1.1-2.1.4 բաժինների պահանջներին:
2. Մասնակիցը համաձայն է պայմանագիր կնքել ՄՄՀ-ի Հավելված 6-ի ձևով առանց որևէ փոփոխության:
3. Համակարգի մատակարարման ժամկետը պետք է լինի ոչ ուշ քան 6 ամիս պայմանագրի կնքման օրվանից:
4. Վերջին 2 տարվա ընթացքում աշխատանքային փորձի առկայություն

դեբիտորական պարտավորությունների հաշվառման և բռնագանձման համակարգերի մշակման և ներդրման ոլորտում:

1. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
2. Մասնակիցը չունի ժամկետանց պարտքեր երրորդ անձանց նկատմամբ և համաձայն վարկային բյուրոյի գրանցամատյանի տեղեկատվության:
3. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
4. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել Մրցույթի հաջորդ փուլերին այն Մասնակցին, որի առաջարկը չի համապատասխանում ՄՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Մրցույթի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Մրցույթին:

**2.3 Փուլ 3: Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՄՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4: Հաղթողի ընտրությունը և հայտարարումը**

* Պատվիրատուն դասակարգում է 3 փուլի արդյունքներով ստացված բարելավված առաջարկներն ըստ «կոմերցիոն առաջարկի ընդհանուր արժեքը» չափանիշի:
* Հաղթող կարող է ճանաչվել այն Մասնակիցը, որի առաջարկին Պատվիրատուն կշնորհի Դաս 1:
* Մրցույթի հաղթողի հետ կարող է կնքվել մատակարարման պայմանագիր ՄՄՀ Հավելված 6-ում բերված ձևով:
* Պահուստային մատակարար կընտրվի այն մասնակիցը, ում առաջարկին շնորհված է Դաս 2:
* Պահուստային մատակարար հաղթող մատակարարի որակազրկման դեպքում կարող է ներգրավվել Մրցույթի առարկա հանդիսացող Ծրագրային Ապահովման մատակարարման գործում:
* Կարճ ցուցակ մտած բոլոր մասնակիցներն էլեկտրոնային փոստի միջոցով կտեղեկացվեն Մրցույթում իրենց մասնակցության արդյունքների մասին Մրցույթի այդ փուլի ավարտին պես:

**3.** **Պատվիրատուի իրավունքները**

* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն Մրցույթի այլ ձևական պահանջները.
* Պատվիրատուն կարող է Մրցույթը ճանաչել չկայացած, եթե.

1. Չի ստացվել ոչ մի առաջարկ կամ ստացվել է միայն մեկ առաջարկ:
2. Տրամադրված առաջարկներից ոչ մեկը չի համապատասխանում որակավորման պահանջներին կամ միայն մեկ առաջարկ է համապատասխանում որակավորման պահանջներին:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված մրցութային առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:

**4.** **Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*:
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի պայմանների կամ մատակարարման պատվերի չկատարելը`

Մատակարարը չի կատարում պայմանագրի կամ մատակարարման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):

1. Խարդախություն/ կաշառելու փորձը՝

Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:

5. Էական տեղեկատվության հրապարակում (NDA պայմանների խախտում):

**5 Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզվով:
* Մրցույթի հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

1. Հավելված 1՝ Կոմերցիոն առաջարկի ձև



1. Հավելված 2՝ Սպասարկման մակարդակի համաձայնագիր (SLA/ Service Level Agreement)



1. Հավելված 3՝ Որակավորման պահանջներին համապատասխանության մասին հայտարարագիր



1. Հավելված 4՝ Համակարգին ներկայացվող Բիզնես ֆունկցիոնալ պահանջները



1. Հավելված 5՝ ԻՏ ենթակառուցվածքին և տեղեկատվական անվտանգությանը ներկայացվող պահանջները:

****

1. Հավելված 6՝ Պայմանագրի ձևանմուշը



1. Հավելված 7՝ Էլեկտրոնային փաստաթղթերի փոխանցման ակտ



1. Հավելված 8՝ Մասնակցի հարցաթերթիկ



1. Հավելված 9՝ Գաղտնի տեղեկատվության չհրապարակման համաձայնագիր (NDA)



1. Հավելված 10՝ Շահագրգռվածության բացակայության մասին նամակ

